CELEX: 62016CN0558
Language: fi
Date: 2016-11-03 00:00:00
Title: Asia C-558/16: Ennakkoratkaisupyyntö, jonka Kammergericht Berlin (Saksa) on esittänyt 3.11.2016 – Doris Margret Lisette Mahnkopf

30.1.2017   
            
            
               FI
            
            
               Euroopan unionin virallinen lehti
            
            
               C 30/20
            
         Ennakkoratkaisupyyntö, jonka Kammergericht Berlin (Saksa) on esittänyt 3.11.2016 – Doris Margret Lisette Mahnkopf
   (Asia C-558/16)
   (2017/C 030/25)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Kammergericht Berlin
   
      Pääasian asianosaiset
   
   
      Valittaja: Doris Margret Lisette Mahnkopf
   
      Muu osapuoli: Sven Mahnkopf
   
      Ennakkoratkaisukysymykset
   
   
               1)
            
            
               Onko asetuksen N:o 650/2012 (1) 1 artiklan 1 kohtaa tulkittava siten, että asetuksen soveltamisalaan (perimys) kuuluvat myös kansallisen oikeuden säännökset, joilla – kuten Saksan siviililain (Bürgerliches Gesetzbuch; jäljempänä BGB) 1371 §:n 1 momentilla – säännellään puolison kuoleman jälkeisiä varallisuussuhteita korottamalla toisen puolison lakimääräistä perintöosuutta?
            
         
               2)
            
            
               Jos kysymykseen 1 vastataan kieltävästi, onko asetuksen N:o 650/2012 68 artiklan l alakohtaa ja 67 artiklan 1 kohtaa tulkittava kuitenkin siten, että eloonjääneen puolison perintöosuus voidaan ottaa kokonaisuudessaan eurooppalaiseen perintötodistukseen myös silloin, kun kyseinen osuus käsittää BGB:n 1371 §:n 1 momentin kaltaisen varallisuusoikeudellisen säännön nojalla tehtyyn korotukseen perustuvan murto-osan?
               Jos tähän on lähtökohtaisesti vastattava kieltävästi, onko tähän vastattava kuitenkin poikkeuksellisesti myöntävästi tilanteessa, jossa
               
                           a)
                        
                        
                           perintötodistus on annettu vain siinä tarkoituksessa, että perillisten oikeuksiin voidaan vedota tietyssä toisessa jäsenvaltiossa perittävän siellä olevan omaisuuden osalta, ja
                        
                     
                           b)
                        
                        
                           ratkaisu perimyksestä (asetuksen N:o 650/2012 4 ja 21 artikla) ja – riippumatta siitä, mitä lainvalintasääntöjä sovelletaan – aviovarallisuussuhteisiin liittyviä kysymyksiä koskeva ratkaisu on annettava saman kansallisen lain nojalla?
                        
                     
         
               3)
            
            
               Jos kysymyksiin 1 ja 2 on kokonaisuudessaan vastattava kieltävästi, onko asetuksen N:o 650/2012 68 artiklan l alakohtaa tulkittava siten, että varallisuusoikeudellisen säännön nojalla korotettu eloonjääneen puolison perintöosuus voidaan ottaa kokonaisuudessaan – korotuksen vuoksi kuitenkin vain ilmoitusluonteisesti – eurooppalaiseen perintötodistukseen?
            
         
      (1)  Toimivallasta, sovellettavasta laista, päätösten tunnustamisesta ja täytäntöönpanosta ja virallisten asiakirjojen hyväksymisestä ja täytäntöönpanosta perintöasioissa sekä eurooppalaisen perintötodistuksen käyttöönotosta 4.7.2012 annettu Euroopan parlamentin ja neuvoston asetus (EU) N:o 650/2012 (EUVL 2012, L 201, s. 107).